armvectores/hy_wikipedia_2023 huggingface dataset:
Բորիս Մարգարով

Բորիս Մարգարով (մարտի 12, 1935(1935-03-12) կամ հունիսի 16, 1935(1935-06-16), Վոլխով, Լենինգրադի մարզ, ՌԽՖՍՀ, ԽՍՀՄ), խորհրդային ջրագնդակորդ, Օլիմպիական խաղերի մրցանակակիր (1956)։ Ռուսաստանի սպորտի վաստակավոր վարպետ (2001)։ Պարգևատրվել է Ժողովուրդների Բարեկամության շքանշանով։


== Կենսագրություն ==
Բորիս Մարգարովը ծնվել է 1935 թվականի հունիսի 16-ին, Լենինգրադի մարզի Վոլխովստրոյ քաղաքում, Վոլխովի ՀԷԿ-ի տնօրեն Վահան Մարգարովի ընտանիքում։ 1941 թվականին ընտանիքի հետ տեղափոխվել է Լենինգրադ, որտեղ վերապրել է Լենինգրադի շրջափակումը։
1948 թվականին Մանկապատանեկան մարզական դպրոցում սկսել է զբաղվել ջրային պոլոյով՝ պիոներների պալատում՝ Անատոլի Պչելինի ղեկավարությամբ։ 1952 և 1953 թվականներին Լենինգրադի հավաքականի կազմում դարձել է ԽՍՀՄ պատանիների չեմպիոն։ 1954-1961 թվականներին հանդես է եկել «Բուրեվեստնիկում» (Լենինգրադ), իսկ 1961-1963 թվականներին՝ «Սպարտակում» (Լենինգրադ)։ 1956 թվականին ԽՍՀՄ հավաքականի կազմում Մելբուրնի Օլիմպիական խաղերի մասնակից է եղել և նվաճել է այդ մրցաշարի բրոնզե մեդալը։
1963 թվականին ավարտել է Լենինգրադի պոլիտեխնիկական ինստիտուտը և ավարտել իր մարզական կարիերան։ 1976-1991 թվականներին աշխատել է Լենոբլէներգոյի գլխավոր տնօրեն։ 2005 թվականից զբաղեցնում է «Ռոստրոյ» գազալցակայանների տնօրինության գլխավոր տնօրենի տեղակալի պաշտոնը։


== Ծանոթագրություններ ==


== Արտաքին հղումներ ==
Профиль на сайте «Спортивная Россия»
Борис Маркаров на сайте Федерации водного поло России Archived 2016-03-04 at the Wayback Machine.
Борис Маркаров в олимпийской базе данных Databaseolympics.com(անգլ.)
Սուրբ Մայր Թերեզայի տաճար (Պրիշտինա)

Սուրբ Մայր Թերեզայի տաճար (ալբ․՝ Katedralja e së Lumes Nënë Tereza në Prishtinë, սերբ.՝ Katedrala Majke Tereze u Prištini / Катедрала Мајке Терезе у Приштини), Կոսովոյի Պրիշտինա քաղաքում տեղակայված կաթոլիկ տաճար։ 2007 թվականին Կոսովոյի կառավարությունը հաստատել է տաճարի կառուցման ծրագիրը։ Տաճարը նվիրված է ալբանացի և հնդիկ կաթոլիկ միանձնուհի և միսիոներ Մայր Թերեզային։


== Պատմություն ==
Եկեղեցու հիմքի առաջին քարը հանդիսավոր կերպով դրել է Կոսովոյի նախկին նախագահ Իբրահիմ Ռուգովան, որը դավանում է մահմեդականություն։ «Եկեղեցին կդառնա այնպիսի ճարտարապետական կառույց, որը ներկայացնում է մեր արժեքները, ազգային ինքնությունը և մեր հավատքի զգացումը»,- ասել է նախագահը։ Արարողությունը տեղի է ունեցել 2010 թվականի օգոստոսի 26-ին, երբ լրանում էր Մայր Թերեզայի ծննդյան հարյուրամյակը, սակայն շինարարական աշխատանքներն սկսվել են միայն հաջորդ տարի։ Եկեղեցու շինարարությունը խիստ հակամարտություններ է առաջացրել մուսուլմանականների շրջանում, որոնցից շատերը կարծում էին, որ տաճարը չափազանց մեծ է՝ հաշվի առնելով տարածաշրջանի կաթոլիկ հավատացյալների համեմատաբար փոքր թվաքանակը։
Շինարարական աշխատանքների ավարտից հետո Պրիզրենի Առաքելական Վարչությունը Պրիզրենից կտեղափոխվի Պրիշտինա։ Տաճարը պետք է դառնա քաղաքի ամենաբարձր կառույցներից մեկը։

2015 թվականի հունվարին տաճարում տեղի է ունեցել Ալբանիայի և Ավստրիայի ընդհանուր պատմությանը նվիրված ցուցահանդես։ Այդ ցուցահանդեսին մասնակցել են Կոսովոյի նախագահ Աթիֆետե Յախյագան և Ավստրիայի արտգործնախարար Սեբաստիան Կուրցը։


== Տես նաև ==
Մայր Թերեզա


== Ծանոթագրություններ ==


== Արտաքին հղումներ ==
Նոր հիմքի վրա – Սուրբ Մայր Թերեզայի տաճարի կառուցումը Պրիշտինայում, տեսանյութ YouTube-ում
Արոսենի մշակովի

Արոսենի կուլտուրական (Sorbus domestica), Վարդազգիների ընտանիքի խնձորայինների ենթաընտանիքին պատկանող ծառատեսակ։
Բարձրությունը 10-12, երբեմն մինչև 20 մետր, լայն բրգաձև կամ գնդաձև սաղարթով։ Բնի տրամագիծը հասնում է 0,8 - 1,3 մետրի։ Կեղևը թեփուկապատ է, անհարթ, մոխրագույն, ճաքճքված։ Երիտասարդ ընձյուղների կեղևը ձիթամոխրավում է կամ կարկրագորշավուն։ Տերևները բարդ են, կենտ փետրաձև, 15-18 սմ երկարությամբ, կազմված 13-21 նշտարաձև տերևներից, սուր սղոցաեզր, սրածայր։ Ծաղիկները սպիտակ են, հավաքված բրգաձև ծաղկափթթություններում։ Պտուղները տանձաձև են (երբեմն՝ գնդաձև), 2,5-3 սմ երկարությամբ և 1,2-3,5սմ լայնությամբ, կարմիր կամ նարնջագույն, երբեմն՝ դեղնականաչավուն։ Բավականին համեղ են, քաղցր։ Պտղամիսը մեծ քանակությամբ քարային բջիջներ է պարունակում։ Ծաղկում է մայիսին, պտուղները հասունանում են սեպտեմբեր-հոկտեմբեր ամիսներին։
Տարածված է Ղրիմում, Արևմտյան Եվրոպայի հարավում, Միջերկրածովային շրջանում, լեռնային տերևաթափ անտառներում։
Պտղաբերում է 8-10 տարեկանից։ Պտուղները պարունակում են 11,4% զանազան շաքարներ, 0,65-0,75% օրգանական թթուներ։ Մեկ ծառը կարող է տալ 200-600 կգ բերք։ Պտուղները օգտագործվում են թարմ վիճակում, հատկապես լրիվ հասունանալուց հետո։ Պահում են սառեցված վիճակում, որից հետո համային լավ հատկություններ են ձեռք բերում։ Դրանցից պատրաստում են կոմպոտներ, պովիդլո, կվաս, պաստիլներ, լիկյորներ։ Լավ դեղամիջոց է համարվում ստամոքսային հիվանդությունները բուժելու համար։
Ցրտադիմացկուն է և երաշտադիմացկուն։


== Աղբյուրներ ==
Մելանժի գործվածք

Մելանժի գործվածք, տարբեր գույնի ներկած թելերի խառնուրդի հյուսվածքի՝ մելանժի (< ֆրանս․ melange — խառնուրդ) միաթել կամ ոլորված մանվածքից պատրաստված գործվածք։ Երփներանգ գործած կամ ներկած գործվածքներից Մելանժի գործվածքը տարբերվում է գունային յուրահատուկ էֆեկտով։ Բամբակե Մելանժի գործվածք մշակելիս գունազրկման չեն ենթարկում, քանի որ դա փչացնում է թելերի գունավորումը։ Գունազրկման պրոցեսը հիմնականում հանգեցվում է գործվածքների մեխանիկական մշակման և ապրետավորման։ Բրդե Մելանժի գործվածքի մշակումը չի տարբերվում գործվածքների սովորական մշակումից։ Բամբակե Մելանժի գործվածքն առավելապես հայտնի են տրիկոն, շևիոտը, դիագոնալը, կովերկոտը, մահուդը։ Բրդե Մելանժի գործվածքն անվանումը կազմվում է այս անվանումներին «մելանժ» բառը ավելացնելով։ Օրինակ ՝մահուդ-մելանժ, դրապ-մելանժ։
Վլորա

Վլորա (ալբ․՝ Vlora, հուն․՝ Αυλώνας՝ Ավալոնը), քաղաք է Ալբանիայի արևմտյան մասում, Ադրիատիկ ծովի ափին։ Բնակչությունը՝ ▲130 827 մարդ (2015)։


== Տեսարժան վայրեր ==
Ազգագրական թանգարան
Պատմության թանգարան
Անկախության թանգարան
Մուրադիե մզկիթ
Կանինի պալատ
Պորտո-Պալերմո ամրոց
Մամիրոի եկեղեցի
Պյուլվա (գետ)

Պյուլվա (ռուս.՝ Пюльва), գետ Ռուսաստանում, հոսում է Կարելական ինքնավար հանրապետությունում։ Թափվում է Սեգոզերո լիճ։ Գետի երկարությունը 17 կմ է, ավազանի տարածքը 138 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Սեգեժա գետի ակունքն է մինչև Սեգոզերսկի հիդրոհանգույց, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 02020001112102000005722
Հիդրոլոգիական ուսումնասիրությունների կոդը - 102000572
Ավազանի կոդը - 02.02.00.011
Հիդրոլոգիական ուսումնասիրությունների հատորի համարը - 02
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեստա

Մեստա (հազվադեպ՝ Նեստոս, բուլղար․՝ Места, հուն․՝ Νέστος), գետ Բուլղարիայում ու Հունաստանում։ Թափվում է Էգեյան ծով։
Մեստան սկիզբ է առնում Բուլղարիայի հարավ-արևմուտքում՝ Ռիլայի լեռներում, որտեղ միախառնվում են Չերնա Մեստա ու Բյալա Մեստա գետերը։ 126 կմ հոսում է Բուլղարիայի տարածքով, 104 կմ՝ Հունաստանի Մակեդոնիա ու Թրակիա տարածաշրջաններով։ Էգեյան ծով է թափվում Թասոս կղզու մոտ։
Մեստայի ամենամեծ վտակը Դոսպատ գետն է։
Չերնա Մեստա ու Բյալա Մեստա գետերի միախառնման վայրում ջրի ծախսը կազմում է 14,62 մ³/վ, Խաջիդիմովո շրջանում՝ շուրջ 29,85 մ³/վ, Բուլղարիայի ու Հունաստանի սահմանի մոտ՝ շուրջ 32 մ³/վ։
2007 թվականին հայտարարվել է հատուկ պահպանվող տարածք։


== Ծանոթագրություններ ==


== Արտաքին հղումներ ==
Լուսանկարներ
Седемте чудеса на България - Река Места Archived 2012-10-06 at the Wayback Machine.
Басейнова дирекция Западнобеломорски район - План за управление на речния басейн на р. Места Archived 2016-03-05 at the Wayback Machine.
Keramoti, най-хубавия плаж на Балканите
Հայոց ցեղասպանության հուշակոթող (Կալկաթա, Հնդկաստան)

Անվան այլ կիրառումների համար տե՛ս՝ Հայոց ցեղասպանության հուշակոթող (այլ կիրառումներ)Հայոց ցեղասպանության հուշակոթող, հուշակոթող Հնդկաստանի Կալկաթա քաղաքում՝ հայկական Սուրբ Նազարեթ եկեղեցու բակում։


== Պատմություն ==
Հուշակոթողը կառուցվել է հայոց ցեղասպանության զոհերի հիշատակի 50-ամյա տարելիցի առթիվ։ Գտնվում է Կալկաթայի հայկական Սուրբ Նազարեթ եկեղեցու բակում։ Հուշարձանը տեղադրվել է 1965 թվականի ապրիլի 24-ին։


== Տվյալներ ==
Հուշակոթողի վրա փորագրված է. «Յիշատակ յիսնամեկի բիիարիոր նահատակացն մերոց յընթացս համաշխարհային Ա. պատերազմին յամի տեառս, ապրիլ, 1914-1918 կանգնեաց զայս յուշարձանն երախտագետ սերունդ ժողովրդեանն Հայոց Կալկաթայի 24-4-1965»։


== Պատկերասրահ ==


== Ծանոթագրություններ ==
Սուբյեկտ և օբյեկտ

Սուբյեկտ և օբյեկտ (լատ.՝ subjectus — ենթակա, լատ.՝ objectum —«առ արկանված»՝ առարկա), փիլիսոփայական կատեգորիաներ, սուբյեկտը հասարակական մարդն է՝ առանձին անհատը, հասարակական խումբը կամ մարդկությունը (մարդն առհասարակ), որքանով որ նա հանդես է գալիս որպես գործողություն կատարող ու ճանաչողության կրող, և համապատասխանաբար, իրեն առանձնացնում է արտաքին աշխարհից, գիտակցում է իր ինքնությունը (որպես ես) և իրեն հակադրում է ճանաչողության ու գործողության առարկային որպես օբյեկտի։ Իմացաբանական առումով ևս սուբյեկտը հանդես է գալիս որպես ակտիվ գործոն, որն առանձնացնում է ճանաչողության իր օբյեկտը և ճանաչողության ընթացքում վերակառուցում է այն։ Գիտության մեջ արդեն փորձնական ճանաչողությունն անպայման ենթադրում է սուբյեկտի նպատակադիր ներգործություն առարկայի վրա, իսկ տեսական ճանաչողությունն ունի կառուցիչ բնույթ, այն ենթադրում է վերացական և իդեալական օբյեկտների կառուցում, որոնք երբեմն չունեն իրենց փորձնական նախատիպը։ Սակայն գիտական ճանաչողության խնդիրն է տալ օբյեկտիվ իրականության՝ սուբյեկտից օտարված պատկերը, որի մեջ ներառված են ճանաչող առանձին անհատների անձնական տպավորություններն ու գնահատականները, դրան են ծառայում գիտության մեջ պատմականորեն մշակված գիտափորձի և տեսության կառուցման միջոցներն ու եղանակները։ Այսուհանդերձ, գիտելիքի բացարձակ օտարումը ճանաչող սուբյեկտից ընդհանրապես (դասական բնագիտության մեջ ընդունված՝ «բացարձակ բնության» իդեալը) հնարավոր չէ, և դա ցայտուն կերպով դրսևորվեց ժամանակակից գիտության մեջ (օրինակ, ֆիզիկայում՝ հարաբերականության տեսության և քվանտային մեխանիկայի մեկնաբանությունների շուրջը ծավալված բանավեճերում)։ Կան գիտելիքի բացարձակ օտարումն անհնարին դարձնող մի քանի ավելի ընդհանուր գործոններ՝ մարդու զգայական արտացոլման և մարդկային բանականության առանձնահատկությունները, մարդու աշխարհընկալման պատմամշակութային պայմանավորվածությունը և այլն։ Այս բոլոր գործոնների բերումով մարդկային ճանաչողությունը (և աշխարհի գիտական պատկերը) անխուսափելիորեն իր վրա կրում է ճանաչող սուբյեկտի կնիքը, այնպես որ բնականաբար ծագում է գիտելիքների օբյեկտիվ բովանդակությունը հիմնավորելու իմացաբանական խնդիրը։
Պասլեպա

Պասլեպա (էստ․՝ Paslepa), գյուղ Էստոնիայի Լյաենեմաա նահանգի Նոառոոցի շրջանում։
2011 թվականի տվյալներով գյուղում բնակվում էր 79 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Սովերիա Սիմերի

Սովերիա Սիմերի (իտալերեն՝ Soveria Simeri), կոմունա Իտալիայում, Կալաբրիա մարզի Կատանձարո գավառում։
Բնակչությունը կազմում է 1564 մարդ (2015 թ.), բնակչության խտությունը կազմում է 70,2 մարդ/կմ²։ Զբաղեցնում է 22 կմ² մակերես տարածք։
Փոստային ինդեքսն է՝ 88050։ Հեռախոսային կոդը՝ (+39) 0961։
Բնակավայրի հովանավորը հանդիսանում է Դոնատը Արեցոյից։ Բնակավայրի տոնը օգոստոսի 7-ին է։


== Ժողովրդագրություն ==
Բնակչության թվաքանակի փոփոխությունները.


== Ծանոթագրություններ ==
Կրակը (ֆիլմ, 2015)

«Կրակը» (իսպ.՝ El incendio), 2015 թվականին ռեժիսոր Խուան Շնիտմանի նկարահանած ֆիլմը։
2015 թվականին ֆիլմը ներկայացվել է «Ոսկե ծիրան» միջազգային կինոփառատոնի «Խաղարկային ֆիլմերի մրցույթ» ծրագրում, Բեռլինի 65-րդ միջազգային կինոփառատոնում։


== Սյուժե ==
Երեսունամյա Լուսիան և Մարսելոն պատրաստվում են իրենց առաջին տան համար կանխիկ վճարել 100 հազար դոլար։ Սակայն անշարժ գույքի գործակալին չի հաջողվում գործարքը կնքել, և պայմանագրի ստորագրումը տեղափոխվում է հաջորդ օրը։ Նրանք հիասթափված վերադառնում են իրենց հին տուն և գումարը մի կողմ դնում։ Հաջորդող 24 ժամը բացահայտում է Լուսիայի և Մարսելոյի սիրո իրական բնույթը՝ ճգնաժամը, որի մեջ գտնվում են և նրանց ներսում բույն դրած բռնությունը։ Ֆիլմը պատմում է այդ 24 ժամերի անտանելի լարվածության մասին։


== Դերեր ==
Լուսիա՝ Պիլար Գամբոա
Մարսելո՝ Խուան Բարբերինի


== Մրցանակներ ==
Լավագույն դերասանուհի, Մալագայի միջազգային կինոփառատոն, Իսպանիա, 2015
Լավագույն ֆիլմ, Տրանսիլվանիայի միջազգային կինոփառատոն, Ռումինիա, 2015


== Ծանոթագրություններ ==


== Արտաքին հղումներ ==
Ֆիլմը imdb.com կայքում
The Fire Archived 2016-03-05 at the Wayback Machine.
(7816) Հանոյ

(7816) Հանոյ (անգլ.՝ Hanoi), աստերոիդ Մարսի ուղեծիրը հատող աստերոիդների խմբում։ Հայտնաբերվել է 1987 թվականի դեկտեմբերի 18-ին Մասահիրո Կոիշիկավայի կողմից Այաշի կայանում։
Միջին հեռավորությունը Արեգակից կազմում է 2,3138 ա. մ., առավելագույնը մոտենում է 1,6311 ա. մ. հեռավորության վրա և հեռանում 2,9965 ա. մ.։ Արեգակի շուրջ մեկ ամբողջական պտույտ է կատարում 1285,54 երկրային օրվա ընթացքում, իր ուղեծրով շարժվելով միջինում 0,280037 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7816) Հանոյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ամբերդ (այլ կիրառումներ)

Ամբերդ անվանումը կարող է վերաբերվել Հայաստանի հետևյալ աշխահագարական օբյեկտներին

Ամբերդ, միջնադարյան բերդաքաղաք և ամրոց
Ամբերդ, գյուղ Հայաստանի Արմավիրի մարզում
Ամբերդ, գետ Արագածոտնի մարզում
Ամբերդ լիճ, անհոսք լիճ Արագածի մերձկատարային սարավանդի հարավարևմտյան մասում
Ամբերդի ջրանցք, ջրանցք Հայաստանի Աշտարակի շրջանում
Ամբերդ, լճակ Արագած լեռան հարավ-արևմուտք լանջին
Մաքս Էրոնս

Մաքս Էրոնս (անգլ.՝ Max Aarons, հունվարի 4, 2000(2000-01-04), Լոնդոն, Մեծ Լոնդոն), անգլիացի պրոֆեսիոնալ ֆուտբոլիստ։ Ներկայումս հանդես է գալիս Նորվիչ Սիթիի կազմում։ Խաղում է աջ պաշտպանի դիրքում։


== Ակումբային կարիերա ==


=== Նորվիչ Սիթի ===
Ֆուտբոլիստի կարիերան Էրոնսը սկսել է Լուտոն Թաունում։ 2016 թվականին նա միացավ Նորվիչ Սիթիի երիտասարդական թիմին։ Իր առաջին պայմանագիրը կնքեց 2018 թվականի հունիսի 13-ին։ Իր պրոֆեսիոնալ դեբյուտը նշեց օգոստոսի 14-ին՝ Անգլիայի լիգայի գավաթի Սթիվենիջի դեմ խաղում։ Իր առաջին գոլը պրոֆեսիոնալ կարիերայում խփեց օգոստոսի 28-ին՝ Անգլիայի լիգայի գավաթի Կարդիֆ Սիթիի դեմ խաղում։ Առաջնությունում իր առաջին հանդիպումը Էրոնսը անցկացրեց սեպտեմբերի 2-ին՝ թիմի մեկնարկային կազմում խաղադաշտ դուրս գալով Իպսվիչ Թաունի դեմ խաղում։ Հոկտեմբերի 10-ին անգլիացին երկարաձգեց իր պայմանագիրը Նորվիչի հետ մինչև 2023 թվականը։ Իր առաջին գոլը Չեմպիոնշիպում խփեց դեկտեմբերի 1-ին՝ Ռոտերհեմ Յունայթեդի դեմ խաղում։ Դեկտեմբերի 15-ին Էրոնսը գոլ խփեց Բրիստոլ Սիթիի դեմ խաղում, իսկ հանդիպումն ավարտվեց 2-2 հաշվով։ 2018-19 մրցաշրջանում անգլիացին անցկացրեց 43 հանդիպում՝ դառնալով 3 գոլի և 6 գոլային փոխանցման հեղինակ, իսկ Նորվիչ Սիթին հաղթեց Չեմպիոնշիպը։ Էրոնսը ճանաչվեց առաջնության լավագույն երիտասարդ ֆուտբոլիստ, և ԱՖԼ-ի ու ՊՖԱ-ի կողմից ընդգրկվեց Չեմպիոնշիպի խորհրդանշական հավաքականում։
2019-20 մրցաշրջանում Էրոնսը ստացավ 2 համարի մարզաշապիկը՝ նախկին 37-ի փոխարեն։ 2019 թվականի հուլիսի 17-ին նա 1 տարով երկարաձգեց իր պայմանագիրը Նորվիչի հետ։ Իր առաջին հանդիպումը Պրեմիեր Լիգայում անցկացրեց 2019 թվականի օգոստոսի 9-ին՝ թիմի մեկնարկային կազմում խաղադաշտ դուրս գալով Լիվերպուլի դեմ խաղում։


== Միջազգային կարիերա ==
Էրոնսը ներկայացրել է Անգլիան մինչև 19 և մինչև 21 տարեկանների երիտասարդական հավաքականներում։


== Կարիերայի վիճակագրություն ==


=== Ակումբային վիճակագրություն ===
2020 թվականի հունվարի 6-ի դրությամբ


== Նվաճումներ ==


=== Ակումբային ===
Նորվիչ Սիթի

Չեմպիոնշիպ. 2018–19


=== Անհատական ===
Չեմպիոնշիպի տարվա լավագույն երիտասարդ ֆուտբոլիստ. 2018–19
ՊՖԱ Չեմպիոնշիպի խորհրդանշական հավաքական. 2018–19
ԱՖԼ Չեմպիոնշիպի խորհրդանշական հավաքական. 2018–19


== Ծանոթագրություններ ==


== Արտաքին հղումներ ==
Էրոնսի պաշտոնական Տվիտերի էջը
Էրոնսի պաշտոնական Ինստագրամի էջը
Էրոնսը transfermarkt-ում
Էրոնսը soccerbase.com-ում
Էրոնսը WhoScored.com կայքում
Էրոնսը Նորվիչ Սիթիի պաշտոնական կայքում Archived 2019-07-06 at the Wayback Machine.
Էրոնսը Պրեմիեր Լիգայի պաշտոնական կայքում
Տրիպուտինո

Տրիպուտինո (ռուս.՝ Трипутино), գյուղ Ռուսաստանի Սմոլենսկի մարզի Խիսլավիչսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մեքենայացում

Մեքենայացում, արտադրության, ձեռքի աշխատանքի միջոցների մասնակի կամ լրիվ փոխարինում մեքենաներով, մեխանիզմներով ու սարքերով։ Ընդգրկում է նաև մտավոր աշխատանքի ոլորտը։
Մեքենայացման գլխավոր նպատակը աշխատանքի արտադրողականության բարձրացումը և ծանր, աշխատատար ու հոգնեցուցիչ օպերացիաներ կատարելուց մարդուն ազատելն է։ Այն նպաստում է հումքի, նյութերի, էներգիայի ռացիոնալ օգտագործմանը, արտադրանքի որակի բարձրացմանը, ինքնարժեքի իջեցմանը։ Մեքենայացման տեխնիկայի առաջընթացի գլխավոր ուղղություններից է, արտադրության արդյունավետության բարձրացման և արտադրողական ուժերի զարգացման նյութական հիմքը։ 


== Տեսակներ ==
Տարբերում են մասնակի ու համալիր մեքենայացումներ։
Մասնակիի դեպքում մեքենայացվում են արտադրական առանձին օպերացիաներ կամ աշխատանքներ (առավել աշխատատար), բայց պահպանվում է ձեռքի աշխատանքի զգալի մասը։
Համալիր մեքենայացման ժամանակ տեխնոլոգիական պրոցեսի բոլոր հիմնական օպերացիաներում և օժանդակ աշխատանքներում ձեռքի աշխատանքի միջոցները փոխարինվում են մեքենաներով։ Համալիր մեքենայացումից հետո արտադրական գործընթացի զարգացման հաջորդ աստիճանն արտադրության ավտոմատացումն է։
Մեքենայացումը գնահատվում է տարբեր ցուցանիշներով․ աշխատանքի մեքենայացման գործակից (մեքենայացված ու ձեռքի աշխատաժամանակների հարաբերություն), արտադրության մեքենայացման գործակից (մեքենայական եղանակով թողարկված արտադրանքի և արտադրանքի ընդհանուր ծավալների հարաբերություն), աշխատանքի մեքենազինվածություն (արտադրական մեքենաների ու մեխանիզմների արժեքի ու բանվորների թվի հարաբերություն), աշխատանքի էներգազինվածություն կամ, երբեմն՝ էլեկտրազինվածություն (մեխանիկական և էլեկտրական էներգիայի ու բանվորների թվի հարաբերություն) և այլն։
Հասարակական արտադրության մեքենայացումը սկսվել է 18-րդ դարի վերջերին։ Այն ընթացել է աշխատաձևերի ու աշխատամիջոցների զարգացման, ունիվերսալ շոգեմեքենայի ստեղծման, մեքենաների ու մեխանիզմների կիրառման ուղիով, որի շնորհիվ հեղաշրջում է կատարվել արդյունաբերության մեջ, և բոլոր զարգացած երկրներում լայն տարածում է ստացել մեքենայական արտադրությունը։ Աստիճանաբար կիրառվել է ներքին այրման շարժիչը, ստեղծվել են բանող ու տրանսպորտային մեքենաներ, էներգիայի փոխակերպման նոր եղանակներ, էլեկտրական հոսանքի գեներատորներ, էլեկտրաշարժիչներ և այլն։
Սեմա (գետ)

Անվան այլ կիրառումների համար տե՛ս՝ Սեմա (այլ կիրառումներ)Սեմա, գետ Ռուսաստանում, Ալթայի հանրապետության արևմուտքում, Կատուն գետի ձախ վտակը։ Հոսում է Օնգուդայսկի շրջանի և Շեբալինսկի շրջանի տարածքով։ Գետի երկարությունը 88 կմ է, ջրահավաք ավազանի մակերեսը՝ 1960 կմ²։
Գետը սկիզբ է առնում է Սեմիսժնսկի լեռնանցքում՝ 1700-1800 մ բարձրության վրա, հյուսիսային ուղղությամբ հոսում է Շեբալինսկի շրջան և թափվում Կատուն՝ Ուստ Սեմայի մոտ։ Գետ են թափվում բազմաթիվ վտակներ։ Սեմայի գետաբերանից ոչ հեռու գտնվում է Սարլիկ գետը, որը հոսում է նույնանուն լեռան լանջերից։ Աջ (գետաբերանից վտակ). Վերխնի Կումալիր, Նիժնի Կումալիր, Սեդլուշկա, Պոկատայկա, Կիսլայա, Մարչելա, Չյոռնայա Միյուտա, Կրեշտա, Ակտել, Շերգաիլ, Եդրալա, Սոսնովայա։ Ձախ (գետաբերանից վտակ). Տոպուչկա, Կիսմաին, Կույախտանար, Գորդուբա, Արբայթա, Չերգուշկա, Բարսուգան, Կույուլա, Ակտաշ, Չերգա, Ակտել։
Գետի հունի ողջ երկարությամբ անցնում է շրջանի հիմնական մայրուղին՝ Չույսկի գոտին։ Գետի վրա գտնվում են մի քանի բնակավայրեր՝ Շեբալինսկի շրջանի վարչական կենտրոնը՝ Շեբալինո գյուղը, Կամլակ, Չերգա, Կումալիր և Տոպուչայա գյուղերը։ Գետահովտում գտնվում են Ակտել, Մալայա Չերգա և Դյեկտիեկ գետերը։ Սեմայի գետաբերանում գտնվում է «Օռլյոնոկ» բուժիչ ճամբարը։
Մարգագետինը գեղատեսիլ է, այնտեղ շատ են բնության հուշարձանները և տեսարժան վայրերը։ Կամլակ գյուղի մոտ Գոռնո Ալթայսկի բուսաբանական այգին է։
Սեմա գետում անցկացվում են սպորտի, ջրային զբոսաշրջության և ձկնորսության մրցություններ։


== Ջրագրության տվյալներ ==
Ռուսաստանի ջրային գրանցման պետական տվյալների համաձայն՝ գետը պատկանում է Վերին Օբի ավազանային շրջանին, Կատուն գետի ջրօգտագործման մասն է, Բիա և Կատուն գետերի գետային ենթաավազանն է։ Վերին Օբի գետային ավազանն է մինչև Իրտիշ թափվելը։
Աշխարհատեղեկատվական համակարգի ՌԴ տարածքի ջրատնտեսական շրջանացման տվյալներով՝

Ջրային գրանցման տվյալների կոդ՝ 13010100312115100006886
Հիդրոլոգիական ստուգման կոդ՝ 115100688
Ավազանի կոդ՝ 13.01.01.003
Հիդրոլոգիական ուսումնասիրության ծավալի համար՝ 15
Հիդրոլոգիական ուսումնասիրության թողարկում՝ 1։


== Ծանոթագրություններ ==
Բիրզաքար

Բիրզաքար, լեռնագագաթ Հայաստանի Լոռու մարզում, Սևորդյաց լեռներում, Զաթին լեռնագագաթից արևմուտք։ Բարձրությունը՝ 2203 մ։


== Ծանոթագրություններ ==
Սիբիրյան թառափ

Սիբիրյան թառափ (լատ.՝ Acipenser baerii), ճառագայթալողակ ձկների ենթադասի մորեակերպերի կարգին պատկանող ձկնատեսակ։
Ունի արդյունագործածական նշանակություն։ Միջին արդյունագործածական քաշը կազմում է համապատասխանաբար 5-16 և 2-3 կգ։


== Տարածվածություն ==
Հանդիպում է Արևելյան Սիբիրի գետերում և լճերում։ Հանդիպում է ամբողջ Ռուսաստանի Դաշնության կենտրոնական և արևելյան շրջաններում, ինչպես նաև Կենտրոնական Ասիայում։
Կենտրոնական Ասիայում հանդիպում է Ղազախստանում, Մոնղոլիայում և Թուրքմենստանում։ Առաջացնում է կիսագաղթող գետային տարատեսակներ։
Աճում է դանդաղ և ապրում է շուրջ 60 տարի։


== Նկարագրություն ==
Միջին չափի ձուկ է։ Առավելագույն երկարությունը կազմում է 200 սմ, իսկ քաշը՝ 210 կգ; Ապրում է մոտավորապես 60 տարի։
Արուները սեռահասուն են դառնում 15-18, իսկ էգերը՝ 18-20 տարեկան հասակում։ Օբ գետում և Բայկալ լճում նրանք կշռում են 180-200 կգ, իսկ Լենա գետում՝ 60 կգ։


== Ծանոթագրություններ ==
Խորհրդարանի շենք (Քվեբեկ)

Խորհրդարանի շենք (ֆր.՝ Hôtel du Parlement), ութ հարկանի շենք Քվեբեկ քաղաքում, Քվեբեկի խորհրդարանի նստավայրը, որը բաղկացած է լեյտենանտ-նահանգապետից և Ազգային ժողովից։ Շենքը նախագծել է ճարտարապետ Էուժեն-Էթյե Տաշեն, այն կառուցվել է 1877-1886 թվականներին։ Ճակատային աշտարակի հետ միասին շենքն ունի 52 մետր բարձրություն։ Շենքը տեղակայված է Place de l'Assemblée nationale-ում` Խորհրդարանական բարձունքի գագաթին Vieux-Québec–Cap-Blanc–colline Parlementaire թաղամասում։


== Ճարտարապետություն ==
Շենքն առանձնանում է Երկրորդ կայսրության ճարտարապետական ոճով, որը հայտնի էր հեղինակավոր շենքերի համար, ինչպես Եվրոպայում (հատկապես Ֆրանսիայում, որտեղ ոճը ծագել էր), այնպես էլ Միացյալ Նահանգներում 19-րդ դարի վերջին։ Թեև մի փոքր ավելի չափավոր տեսքով և բարձրացող կենտրոնական զանգակատան բացակայությամբ, Քվեբեկի խորհրդարանի շենքը որոշակի նմանություն ունի Ֆիլադելֆիայի քաղաքապետարանի շենքի հետ, Հյուսիսային Ամերիկայի մեկ այլ Երկրորդ կայսրության ոճի շենք, որը կառուցվել է նույն ժամանակահատվածում։ Թեև շենքի սիմետրիկ դասավորությունը` կենտրոնում առաջնային ժամացուցե աշտարակ, բնորոշ է բրիտանական ժառանգության օրենսդրական հաստատություններին, ճարտարապետական ոճը համարվում է յուրահատուկ Կանադայի նահանգային այլ  մայրաքաղաքներում գտնվող խորհրդարանների շենքերի համար։ Շենքի ճակատային հատվածը իրենից ներկայացնում է պանթեոն, որը պատկերում է Քվեբեկի պատմության զգալի իրադարձությունները և մարդկանց։
Խորհրդարանի շենքերի կողքին ավելացվել են հարակից կառույցներ` 

Անդրե Լորենդոյի շենք (Édifice André-Laurendeau)` ավելացվել է 1935-1937 թվականներին` տեղավորելու տրանսպորտի նախարարությունը։
Օնորե Մերսիեր շենք (Édifice Honoré-Mercier)` ավելացվել է 1922-1925 թվականներին` տեղավորելու Ֆինանսների նախարարությունը (Գանձապետարան), Գլխավոր դատախազությանը, Ազգային Ժողովի գլխավոր քարտուղարին։
Ժան Անտուան Պանե (Édifice Jean-Antoine-Panet)` ավելացվել է 1931-1932 թվականներին` տեղավորելու Գյուղատնտեսության նախարարությանը։
Պամֆիլ լը Մեյ շենք (Édifice Pamphile-Le May)` ավելացվել է 1910-1915 թվականներին` տեղավորելու խորհրդարանի գրադարանը, տարբեր այլ պետական մարմիններ և գործադիր խորհրդին։


== Գրականություն ==
Deschênes, Gaston (2007). The Québec Parliament Building: A Monument to History, Saint-Lambert: Stromboli, 263 p. ISBN 978-2-921800-24-2 [translation, Benjamin Waterhouse]
Noppen Luc (1996). L'Hôtel du Parlement, témoin de notre histoire, Sainte-Foy : Publications du Québec, 204 p. ISBN 2-551-16328-5.


== Ծանոթագրություններ ==
Բայրակովկա

Բայրակովկա (ուկրաիներեն՝ Байраківка), գյուղ Ուկրաինայի Վիննիցայի մարզի Նեմիրովի շրջանում։ Հիմնադրվել է 1890 թվականին։
2001 թվականի տվյալներով Բայրակովկա գյուղում բնակվում էր 547 մարդ։ Բնակավայրը զբաղեցնում է 3,88 կմ² տարածք։ Բնակչության խտությունը կազմում էր 140,98 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սալեմ (Օրեգոն)

Անվան այլ կիրառումների համար տե՛ս՝ Սալեմ (այլ կիրառումներ)Սեյլեմ, Սալեմ (անգլ.՝ Salem, ˈseɪləm), քաղաք ԱՄՆի արևմտյան մասում, Օրեգոն նահանգում, վերջինիս վարչական կենտրոնն է։ Մտնում է Մարիոն շրջանում։ Ըստ ԱՄՆ վիճակագրական բյուրոյի տվյալների քաղաքի տարածքը կազմում է 120 կմ², որից 118,4 կմ² ցամաքային տարածք, իսկ 1,6 կմ²՝ջրային։


== Բնակչություն ==
Քաղաքի բնակչությունը կազմում է 154 հազար մարդ (2008 թ-ի տվյալներով)։ Ստորև ներկայացված է Սալեմի բնակչության աճի դինամիկան։


== Քույր քաղաքներ ==
 Սիմֆերոպոլ, Ուկրաինա
 Կիմխե, Հարավային Կորեա
 Կավագոյե, Ճապոնիա
 Սալեմ, Հնդկաստան


== Ծանոթագրություններ ==


== Հղումներ ==
Քաղաքի պատշոնական կայք էջը(անգլ.)
Սալեմի պատմությունը(անգլ.)
Սալեմ, Օրեգոն — տուրիստական կայք էջ(անգլ.)
Սալեմի առևտրի պալատ (անգլ.)
Վիդիգուլֆո

Վիդիգուլֆո (իտալերեն՝ Vidigulfo), քաղաք Իտալիայում, գտնվում է Լոմբարդիա մարզի Պավիա գավառում։
Բնակչությունը կազմում է 4231 մարդ (2004 թվականի տվյալներով)։ Խտությունը կազմում է 282 մարդ/կմ²։ Տարածքը 15 կմ² է։ Էլեկտրոնային փոստ՝ 27018։ Հեռախոսային կոդ՝ 0382։
Քաղաքապետարանում սեպտեմբերի 8-ին հատկապես նշում են Սուրբ Աստվածածնի ծննդյան տոնը։


== Ծանոթագրություններ ==
Վերխնյայա Մատրյոնկա

Վերխնյայա Մատրյոնկա (ռուս.՝ Верхняя Матрёнка), գյուղ Ռուսաստանի Լիպեցկի մարզի Դոբրինսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գյոգթափա (այլ կիրառումներ)

Գյոգթափա, կարող է վերաբերել՝

Գյոգթափա - լեռ Փոքր Հայքում, Մալաթիայի շրջանում
Գյոգթափա - լեռ Փոքր Կովկաս լեռնահամակարգում, Մռավի լեռնաշղթայում
Գյոգթափա - հողաբլուր և հնավայր Պարսկահայաստանում, Ուրմիայի գավառում
Գոլովինկա (Նեկլինովսկի շրջան)

Գոլովինկա (ռուս.՝ Головинка ), գյուղ (խուտոր) Ռուսաստանի Դաշնության Ռոստովի մարզի Նեկլինովսկի շրջանում։ Մտնում է Սովետինսկի գյուղական համայնքի կազմի մեջ։
Վոլչիխա (Բարնաուլկայի վտակ)

Վոլչիխա (ռուս.՝ Волчиха), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Բարնաուլկա գետի աջ ափով՝ 173 կմ հեռավորության վրա։ Գետի երկարությունը 11 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերխնեոբսկոմի ավազանային շրջանին, գետի ջրատնտեսային տեղամասը Օբ գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը - 13010200512115200001267
Հիդրոլոգիական ուսումնասիրությունների կոդը - 115200126
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Սվետլի Լուչ (գյուղ, Ստարոբեշևսկի շրջան)

Սվետլի Լուչ (ուկրաիներեն՝ Світлий Луч), գյուղ Ուկրաինայի Դոնեցկի մարզի Ստարոբեշևսկի շրջանում։
2001 թվականի տվյալներով Սվետլի Լուչ գյուղում բնակվում էր 41 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Տրես Մարիասի գավառ

Տրես Մարիասի (պորտ.՝ Microrregião de Três Marias), գավառ Բրազիլիայում, մտնում է Մինաս Ժերայս նահանգի մեջ։ Մտնում է Ագլոմերացիա նահանգի Բելու Օրիզոնտի մարզի մեջ։ Բնակչությունը կազմում է 95 900 մարդ 2006 թվականի տվյալով։ Զբաղեցված տարածքը 10 509,238  կմ²։ Բնակչության խտությունը 9,1  մարդ/կմ²։


== Վիճակագրություն ==
Համախառն ներքին արտադրանքը կազմել է 824 407 743,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 8 895,25 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,766։


== Գավառի կազմ ==
Գավառի կազմի մեջ են մտնում հետևյալ համայնքները.

Աբաետե
Վիկինյաս
Պոմպեու
(2389) Դիբայ

(2389) Դիբայ (անգլ.՝ Dibaj), աստերոիդ աստերոիդների հիմնական գոտում։ Հայտնաբերվել է 1977 թվականի օգոստոսի 19-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,445919 ա. մ., առավելագույնը մոտենում է 1,8769 ա. մ. հեռավորության վրա և հեռանում 3,0149 ա. մ.։ Արեգակի շուրջ մեկ ամբողջական պտույտ է կատարում 1397,21 երկրային օրվա ընթացքում, իր ուղեծրով շարժվելով միջինում 0,257656 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,82° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2389) Դիբայ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆլորա Քերոբյան

Քերոբյան (Խերոբյան) Ֆլորա Արշավիրի (դեկտեմբերի 30, 1924(1924-12-30), Դոնի Ռոստով, ՌԽՖՍՀ, ԽՍՀՄ - հոկտեմբերի 17, 2003(2003-10-17), Երևան, Հայաստան), հայ խորհրդային ռենտգենաբան։ Բժշկական գիտությունների դոկտոր (1967), պրոֆեսոր (1969)։


== Կենսագրություն ==
Ավարտել է Երևանի բժշկական ինստիտուտը (1945), 1946 թվականից աշխատում է ՀԽՍՀ առողջապահության նախարարության ռենտգենաբանության և ուռուցքաբանության Բ․ Ֆանարջյանի անվան ԳՀԻ-ում, 1955 թվականից՝ ոսկրահոդային և միզասեռական համակարգերի ախտաբանության ռենտգենախտորոշման բաժանմունքի, 1981 թվականից՝ ռենտգենառադիոլոգիայի բաժնի վարիչ, միաժամանակ դասավանդել է Երևանի բժշկական ինստիտուտի ռենտգենաբանության ամբիոնում: Քերոբյանի գիտական աշխատանքները հիմնականում վերաբերում են Յուինգի ուռուցքների ռենտգենախտորոշման, բջջաբանության և ախտաբանական ձևաբանության հարցերին։ Ուսումնասիրել և ներդրել է տոմոգրաֆիայի հատուկ մեթոդ։ Քերոբյանը 1976 թվականից ՀՍԽՀ առողջապահության նախարարության գլխավոր ռենտգենաբանն է։ 1989-1999 թվականներին եղել է Ռենտգենաբանների և ճառագայթաբանների համամիութենական ընկերության պատվավոր անդամ:


== Պարգևներ ==
Պարգևատրվել է Աշխատանքային կարմիր դրոշի շքանշանով։


== Երկեր ==
Опухоли Юинга. Ереван, 1973 (համահեղինակ).


== Ծանոթագրություններ ==
Շունն ու կատուն (մուլտֆիլմ)

Անվան այլ կիրառումների համար տե՛ս՝ Շունն ու կատուն (այլ կիրառումներ)Շունն ու կատուն, 1938 թվականին «Երևան» կինոստուդիայի կողմից նկարահանված հայկական մուլտֆիլմ՝ ըստ Հովհաննես Թումանյանի համանուն գործի։


== Սյուժե ==
Շունը դերձակ կատվին գդակ է պատվիրում, բայց ո՛չ գլխարկն է ստանում, ո՛չ էլ իր տված մորթին, ու այս պատճառով է, որ մինչ օրս շունն ու կատուն ոխերիմ թշնամիներ են։


== Նկարահանող խումբ ==
Սցենարի հեղինակ - Ա. Պտուշկո, Լ. Ատամանով
Ռեժիսոր - Լև Ատամանով
Նկարիչ - Վ. Սուտեև
Օպերատոր - Ժ. Վարդանյան
Մուլտ. նկարիչ - Ն. Վասիլև, Կ. Երանյան, Մ. Եսայան, Մ. Կարապետյան, Մ. Շումկովա, Շ. Մելքոնյան
Կոմպոզիտոր - Ս. Բարխուդարյան
Հնչյունային օպերատոր - Ի. Գրիգորյան


== Աղբյուրներ ==
Հայկական կինո, լիակատար կատալոգ, 1924-1999, Հայաստանի կինոգետների և կինոլրագրողների ասոցիացիա, 2000։


== Ծանոթագրություններ ==


== Արտաքին հղումներ ==
Շունն ու կատուն
Դուռնաօվասի (այլ կիրառումներ)

Դուռնաօվասի, կարող է վերաբերել՝

Դուռնաօվասի - հարթավայր Հայկական լեռնաշխարհում, Փերի գետի ձախ կողմում
Դուռնաօվասի - հովիտ Կիլիկիայում, նրա լեռնային մասում
Աղաքյոյ

Աղաքյոյ, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Քղի քաղաքից 45 կմ հյուսիս-արևմուտք։
Տարածքը բարձրադիր էր։ Գյուղի հարավ-արևմուտք կան անտառներ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մոնտեֆիորե դել Ազո

Մոնտեֆիորե դել Ազո (իտալերեն՝ Montefiore dell'Aso), կոմունա Իտալիայում, գտնվում է Մարկե մարզի Ասկոլի Պիչենո գավառում։
Բնակչությունը կազմում է 2244 մարդ (2008), բնակչության խտությունը՝ 80 մարդ/կմ²։ Տարածքը կազմում է 28 կմ²։ Փոստային ինդեքս՝ 63010։ Հեռախոսային կոդ՝ 0734։


== Ժողովրդագրություն ==
Բնակչության թվաքանակի փոփոխությունները


== Համայնքի վարչակազմ ==
Հեռախոսահամար։ 0734 939019
Էլեկտրոնային փոստ։ info@comune.montefioredellaso.ap.it
Պաշտոնական կայք։ http://www.comune.montefioredellaso.ap.it/


== Արտաքին հղումներ ==
Պաշտոնական էջ (իտալ.)
Վիճակագրության Ազգային Ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Օսովո-1

Օսովո-1 (ռուս.՝ Осово-1), գյուղ Ռուսաստանի Սմոլենսկի մարզի Շումյաչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 25 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հյուսիս-կովկասյան խոզ

Հյուսիս-կովկասյան խոզ (ռուս.՝ северокавказская свинья), խոզի մսաճարպատու ցեղ։ Բուծվել է Հյուսիսային Կովկասի շրջաններում բարդ վերարտադրական տրամախաչման մեթոդով՝ Կուբանի տեղական խոզերը բարելավելով խոշոր սպիտակ, բերկշիր և կարճականջ սպիտակ ցեղերով։ Հաստատվել է 1955-ին։ Մարմնակազմվածքն ամուր է։ Երանգը՝ սև խայտաբղետ։ Վարազների կենդանի զանգվածը՝ 300-350, իսկ մերուներինը 220-240 կգ է։ Պտղատվությունը՝ 10-11 խոճկոր մեկ ծնում։ Վաղահաս է։ 1 կգ քաշաճի համար ծախսվում է 4-4, 2 կերային միավոր։ Սպանդային ելքը՝ 70-75%։ 
Տոհմային խոզերը բուծվում են Ռուսաստանի Դաշնության Ռոստովի, Վոլգոգրադի մարզերում, Կրասնոդարի, Ստավրոպոլի երկրամասերում, ինչպես նաև Միջին Ասիայում և Անդրկովկասում։


== Արտաքին հղումներ ==
Հյուսիս-կովկասյան խոզ(ռուս.)
Ֆուտբոլի Անգլիայի գավաթ 1971-72

Ֆուտբոլի Անգլիայի գավաթ 1971-72 (անգլ.՝ 1971-72 FA Cup), Ֆուտբոլի Անգլիայի գավաթի 91-րդ խաղարկությունն է, որում հաղթեց «Լիդս Յունայթեդ» ֆուտբոլային ակումբը։


== Եզրափակիչ ==
Զուբցովո (գյուղ, Նովոդուգինսկի շրջան)

Զուբցովո (ռուս.՝ Зубцово), գյուղ Ռուսաստանի, Սմոլենսկի մարզի Նովոդուգինսկի շրջանի կազմում։
Բնակչությունը 2007 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դայսեցուձան

Դայսեցուձան (ճապ.՝ 大雪山系 — «մեծ սառցային լեռ»), լեռնաշղթա Ճապոնիայում՝ Հոկայդո կղզու կենտրոնական մասում։
Լեռնաշղթայի երկարությունը մոտ 100 կմ է։ Ամենաբարձր կետը 2290 մ ունեցող Ասահիդակե հանգած հրաբուխն է, որը նաև կղզու ամենաբարձր կետն է։
Լեռնաշղթան ծածկված է գրանիտով, քվարցիտով, ավազաքարով և թերթաքարով։ Լանջերում աճում է լեռնային տայգա։ Լեռան տարածքում է տեղակայված Դայսեցուձան ազգային պարկը։


== Ծանոթագրություններ ==
Մորչանո դի Լեուկա

Մորչանո դի Լեուկա  (իտալերեն՝ Morciano di Leuca), քաղաք Իտալիայում։ Գտնվում է Ապուլիա մարզում՝ Լեչե գավառում։ 
Բնակչությունը կազմում է 3496 մարդ, բնակչության խտությունը կազմում է 269 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 73040, հեռախոսային կոդ՝ +39 00833։


== Ժողովրդագրություն ==
Բնակչության թվաքանակի փոփոխությունները. 


== Կոմունայի վարչակազմ ==
Հեռախոս՝  0833 744521
Էլեկտրոնային փոստ՝ protocollo@comune.morcianodileuca.le.it
Պաշտոնական կայք՝ http://www.comune.morcianodileuca.le.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ
Վիճակագրության ազգային ինստիտուտ Archived 2009-12-07 at the Wayback Machine.
Կիրակոս (մանրանկարիչ)

Անվան այլ կիրառումների համար տե՛ս՝ Կիրակոս (այլ կիրառումներ)Կիրակոս կամ Կյուրակոս (ծննդյան և մահվան թվականները անհայտ), հայ գրիչ և մանրանկարիչ։
Կիլիկիայի մանրանկարչության դպրոցի 13-րդ դար 2-րդ կեսի նշանավոր ներկայացուցիչ։ Աշխատել է Հռոմկլայում։
Նրա ծաղկազարդած առաջին ձեռագիրը, որ հասել է մեզ, 1244 թվականի Ավետարանն է (Վենետիկի Մխիթարյան մատենադարան, ձեռ. N« 151), մյուսը՝ Անթիլիասի վանքում պահպանվող 1248 թվականի Ավետարանը։ Այս ձեռագրերում Կիրակոսը դեռ մի շարք գծերով կապված է եղել 13-րդ դարի վերջի կիլիկյան մանրանկարչության ավանդույթներին։
Առավել նշանակալից է 1249 թվականին ծաղկազարդած Ավետարանը, որ գրվել և պատկերազարդվել է Կոստանդին Ա կաթողիկոսի պատվերով։ Պարունակում է ավետարանիչների պատկերներ, ճոխ զարդարված խորաններ, անվանաթերթեր, լուսանցազարդեր։ Կիրակոսի պատկերազարդած ձեռագրերի մանրանկարները վկայում են, որ մանրանկարչության այն նրբագեղ ոճը, որ բնորոշ դարձավ կիլիկյան դպրոցին ընդհանրապես, կազմակերպված ձևով հանդես եկավ 13-րդ դար 40-50-ական թվականներին։


== Տես նաև ==
Հայ մանրանկարիչների ցանկ
Հռոմկլայի մանրանկարչության դպրոց
Բիլինա (այլ կիրառումներ)

Բիլինա, կարող է վերաբերել՝

Բիլինա - ռուսական ժողովրդական բանահյուսության ժանրերից մեկը
Բիլինա - գետ Ռուսաստանում, հոսում է Վոլոգդայի մարզում շրջաներո Սյամժենսկի և Տոտեմսկի շրջաներում
Սամսոն Ապրեսով

Սամսոն Մեսրոպի Ապրեսով (հուլիսի 22, 1874(1874-07-22), Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - փետրվարի 5, 1969(1969-02-05), Բաքու, Ադրբեջանական ԽՍՀ, ԽՍՀՄ), երկրաբան։ Երկրաբանահանքաբանական գիտությունների դոկտոր (1944), պրոֆեսոր (1945)։ Ադրբեջանական ԽՍՀ գիտութան վաստակավոր գործիչ (1946)։


== Կենսագրություն ==
Սամսոն Ապրեսովը ծնվել է 1874 թվականին Շուշիում։ 1891 թվականին ավարտել է Շուշիի ռեալական դպրոցը, 1899 թվականին` Սանկտ Պետերբուրգի պետական լեռնային ինստիտուտը։ 1900-1917 թվականներին եղել է Բաքվի Նոբել եղբայրների նավթարդյունաբերական ընկերության գլխավոր երկրաբան, 1917-1960 թվականներին՝ Ադրբեջանի Նավթի և քիմիայի ինստիտուտի ընդհանուր երկրաբանության ամբիոնի վարիչ։
Աշխատանքները վերաբերում են Ադրբեջանի և Թուրքմենիայի նավթային երկրաբանության, տեկտոնիկայի, շերտագրության և երկրաբանական զարգացման պատմության հարցերին։


== Երկեր ==
О благонадежности нефтяных разведочных площадей Апшеронского полуострова, сдаваемых под разведку в апреле 1916 г. // Нефтяное дело. № 7.
Зависимость залегания нефти от тектоники // Нефт. Дело №№ 22, 23, 1, 2. 1917-1918
О возможных новых методах работ в крутопадающих нефтяных пластах // Нефт. Хоз. 1918
По вопросу о бурении на Кирмашинскую свиту в районе Балаханов // Нар.Хоз. Баку, 1920. № 9
Перспективы Горной промышленности в Закаспии. № 1920 отд.под.-1,0
Из прошлого бакинской нефтяной промышленности, Баку, 1969.
Очерки по истории развития геологии в Азербайджане, Баку, 1982.


== Ծանոթագրություններ ==
ԿԱՍԻ

ԿԱՍԻ (իսպ.` Club Atlético San Isidro), արգենտինական սպորտային ակումբ։ Ակումբը հիմնադրվել է 1907 թվականին։ Ակումբը ունի հոկեյի, ռեգբիի, ֆուտբոլի, թենիսի և գոլֆի թիմեր։ Թիմերը իրենց տնային հանդիպումներն անցկացնում են «Ռիկարդո Էչևարի» մարզադաշտում։


== Ծանոթագրություններ ==


== Արտաքին հղումներ ==
Պաշտոնական կայքը
Կախեթցիներ

Կախեթցիներ (վրաց.՝ კახები), վրացիների ազգագրական խումբ։ Խոսում են վրացերենի կախյան բարբառով։ Ինքնանվանումը՝ «կախեր»։


== Բնակեցումը ==
Կախերը բնակվում են Կախեթիա պատմական շրջանում, որը ունի երկրամասի կարգավիճակ։ Ֆերեյդանցիները, որոնք հանդիսանում են կախերի ժառանգները, վերաբնակեցվել են Իրանում և համարվում են վրացիների առանձին ազգագրական խումբ։ Կիզիկցիները կախերի առանձին ճյուղն են։


== Կրոն ==
Կախերը ուղղափառ քրիստոնյաներ են և պատկանում են վրաց ուղղափառ եկեղեցուն։ Ֆերեյդանցիները իսլամադավան են։
Thor 5

Thor-2R կամ Thor 5,  կապի արբանյակ, որը պատկանում է Օսլոյում տեղակայված նորվեգական Telenor Satellite Broadcasting ընկերությանը։ Նախատեսված է Հյուսիսային ու Կենտրոնական Եվրոպայում, ինչպես նաև Մերձավոր Արևելքում հեռուստատեսային հեռարձակումներ ապահովելու համար։ Նախագծման աշխատանքները իրականացրել է Orbital Sciences Corporation ընկերությունը։


== Կառուցվածք ==
Սարքավորումը իրենից ներկայացնում է կենտրոնական կոմպոզիտային խողովակով քառակուսի տուփ, որի մեջ տեղադրված է 500 նյուտոն հզորության շարժիչ։ Ծանրաբեռնվածությունը ուղղված է երեք սալիկների վրա՝ հյուսիսային, հարավային և նադիրային։ 4.2 կվտ. հզորությամբ էլեկտրամատակարարման համակարգին կցված են արսենիդ գալիայից պատրաստված արևային մարտկոցներ։ Կողմնորոշման և մանևրելու համար տեղադրված են փոքր քարշակով 20 շարժիչ, որոնցից չորսը 22 նյուտոն հզորությամբ, տասներկուսը՝ 0.9 նյուտոն հզորությամբ, չորսը՝ 0.3 նյուտոն հզորությամբ։


=== Չափսեր ===
Արբանյակի չափսերն են՝ (ե х լ х բ) 4,9 x 3,4 x 2,3 (բարդ ալեհավաքներով և արևային մարտկոցներով)։ Արևային մարտկոցների ամբողջական բացված թևերը ունեն 21.4 մ երկարություն։


=== Ծանրաբեռնվածություն ===
Այն ունի Ku շարքի 24 տրանսպոնդեր, որոնցից 55 վտ. հզորությամբ 15-ը հատ օգտագործվում է կապի աստիճանամակարդակները կարգավորելու համար։ 
Ունի դիրքային — 1° արևմուտք կանգնելու մակարդակ։


== Ծանոթագրություններ ==


== Արտաքին հղումներ ==
http://nssdc.gsfc.nasa.gov/nmc/masterCatalog.do?sc=2008-006A(չաշխատող հղում)
Լևոն Ճաղարյան

Լևոն Անդրանիկի Ճաղարյան (մարտի 3, 1940(1940-03-03), Երևան, Հայկական ԽՍՀ, ԽՍՀՄ - օգոստոսի 1, 2022(2022-08-01), Երևան, Հայաստան), վիրաբույժ, ՀՀ վաստակավոր բժիշկ (2011)։


== Կենսագրություն ==
Լևոն Ճաղարյանը ծնվել է 1940 թվականին հայ վիրաբույժ, մարդաբան Անդրանիկ Ճաղարյանի ընտանիքում։ 1963 թվականին ավարտել է Երևանի պետական բժշկական ինստիտուտը։ Բժշկական ծառայության պահեստի լեյտենանտ (1965 թվական)։ 1963-1980 թվականներին աշխատել է Ալավերդիի, Աշտարակի կենտրոնական շրջանային, Երևանի 2-րդ կլինիկական, «Մալաթիա» և «Շտապ օգնության» 1-ին հիվանդանոցներում, Երևանի բժիշկների կատարելագործման ինստիտուտի պրոկտոլոգիայի ամբիոնում, 1980 թվականից՝ «էրեբունի» բժշկական կենտրոնի վիրաբուժական բաժանմունքում։ 1988 թվականից աշխատել է «Էրեբունի» բժշկական կենտրոնի Ընդհանուր և լապարասկոպիկ վիրաբուժության բաժանմունքում։
1988 թվականի դեկտեմբերի 7-ի Սպիտակի երկրաշարժի ժամանակ գործուղվել է աղետի գոտի. Ախուրյանի վրանային հրապիտալում (6 ամիս) և Սպիտակի հիվանդանոցում (1 տարի) բուժօգնություն է ցույց տվել երկրաշարժից տուժածներին։ 1993-1994 թվականներին Հադրութի ռազմադաշտային շարժական հոսպիտալում վիրահատել է հարյուրավոր վիրավոր ազատամարտիկների։ Աշխատությունները վերաբերում են վիրաբուժական հիվանդությունների խնդիրներին։


== Պարգևներ ==
Մխիթար Հերացու մեդալ
Հայաստանի Հանրապետության վաստակավոր բժիշկ (2011)


== Մեջբերումներ Լևոն Ճաղարյանից ==


== Ծանոթագրություններ ==
Լաչինի շրջան (Ադրբեջան)

Անվան այլ կիրառումների համար տե՛ս՝ Լաչին (այլ կիրառումներ)
Լաչինի շրջան (ադրբ.՝  Laçın rayonu), Ադրբեջանի Հանրապետության վարչական շրջան է, որ ստեղծվել է 1991 թվականից Խորհրդային Ադրբեջանի համանուն շրջանի հիմքի վրա։ Նրա վարչական կենտրոնը Բերձոր (Լաչին) քաղաքն էր։ 


== Անուն ==
Համաձայն 7-րդ դարի հայ պատմիչ, գիտնական Անանիա Շիրակացու աշխատության՝ Լաչինի շրջանի տարածքը կոչվել է Աղահեճք, որը հանդիսացել է մ․թ․ա․ 4-ից մ․թ․ 5-րդ դարերում գոյություն ունեցած Մեծ Հայքի Սյունիք նահանգի 12 գավառներից մեկը (Աղահեճք գավառ)։ Աղահեճքի մասին է վկայել նաև մեկ այլ հայտնի հայ պատմիչ 8-րդ դարում գործունեություն իրականացրած Մովսես Կաղանկատվացին։ Աղահեճք անունը օգտագործվել է առնվազն մինչև 13-րդ դարը, ինչի մասին է վկայում 13-րդ դարի հայ պատմիչ Ստեփանոս Օրբելյանը։ 
13-րդ դարում արդեն Աղահեճք անվանը զուգահեռ օգտագործվում էին նաև Քաշաթաղ, Խոժոռաբերդ անունները։ Քաշաթաղն ու Խոժոռաբերդը Աղահեճքի գավառի ամրոցներից էին։ Հետագայում 2 կենտրոններից առավել ազդեցիկը դարձավ Քաշաթաղը, ինչի շնորհիվ գավառը սկսեցին կոչել Քաշաթաղ։ Այն հիմնականում ընդգրկում էր գավառի հարավային և հարավ-արևմտյան մասը։
16-րդ դարում Քաշաթաղ անվանը զուգահեռ գործածական է դառնում նրա կրճատ տարբերակը՝ Քշտաղ կամ Քշտաղի երկիր անվանաձևերը։ Մինչև 18-րդ դարերում այն շարունակվել է կոչվել Քաշաթաղ ի դեմս Քաշաթաղի մելիքության։
16-ից 18-րդ դարերում Աղահեճքի հյուսիս-արևելյան մասն առավել հայտնի էր Մաղավուզ անվամբ, իսկ 19-րդ դարի սկզբներին՝ Տառիստ անվամբ։
Խորհրդային միության տարիներին, երբ շրջանն ընդգրկված էր Խորհրդային Ադրբեջանի կազմում, անվանվում է Լաչինի շրջան (տես՝ Լաչինի շրջան) և 1930-ից 1991 թվականներն այդ անունն էր կրում։
1990-ական թվականների սկզբներին տեղի ունեցած Արցախյան ազատամարտի արդյունքում շրջանի տարածքն անցնում է Արցախի Հանրապետության վերահսկողությանը և ընդգրկվում վարչատարածքային բաժանման մեջ՝ կոչվելով Քաշաթաղի շրջան։
Խորհրդային Միության փլուզումից հետո նորանկախ Ադրբեջանի Հանրապետությունը շարունակում է Քաշաթաղի շրջանի կենտրոնահյուսիսային հատվածը համարել իր վարչատարածքային միավոր և անվանել Լաչինի շրջան։


== Պատմություն ==
1992 թվականի մայիսին հայկական զինված ուժերը ազատագրել են Լաչինի շրջանը։ Վարչական միավորը դադարել է գոյություն ունենալուց՝ դառնալով Արցախի Հանրապետության Քաշաթաղի շրջանի մասը՝ նախկին Խորհրդային Ադրբեջանի Զանգելանի ու Կուբաթլուի շրջանների հետ միասին։


== Տես նաև ==
Լաչինի շրջան (Ադրբեջանական ԽՍՀ)
Քաշաթաղի շրջան


== Ծանոթագրություններ ==
Չերնովայա (Սենտելեկի վտակ)

Անվան այլ կիրառումների համար տե՛ս՝ Չերնովայա (այլ կիրառումներ) Չերնովայա (ռուս.՝ Черновая), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սենտելեկ գետի ձախ ափով՝ 12 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 13010200312115100009242
Հիդրոլոգիական ուսումնասիրությունների կոդը - 115100924
Ավազանի կոդը - 13.01.02.003
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 1


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ալաթլի

Ալաթլի, գյուղական բնակավայր Ադրբեջանի հանրապետության Եվլախի շրջանում։
Ենթադրվում է, որ այս գյուղը անվանափոխության է ենթարկվել կամ այլևս գոյություն չունի, քանի որ ոչ մի ադրբեջանական կայքում այդ անունով բնակավայր չի նշվում։


== Ծանոթագրություններ ==

Ալաթլի բնակավայրը «GEOnet Names Server» կայքում։
Քես շրջան (Միսսուրի)

Անվան այլ կիրառումների համար տե՛ս՝ Քես շրջան (այլ կիրառումներ)Քես շրջան (անգլ.՝ Cass County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.810 կմ² է, բնակչությունը՝ 99.478 մարդ (2010 թ. տվյալներով)։ Շրջկենտրոնն է Հարիսոնվիլ բնակավայրը։ Կազմավորվել է 1833 թ.։
Շեպելևկա (գյուղ, Կոզելշչինայի շրջան)

Անվան այլ կիրառումների համար տե՛ս՝ ՇեպելևկաՇեպելևկա (ուկրաիներեն՝ Шепелівка), գյուղ Ուկրաինայի Պոլտավայի մարզի Կոզելշչինայի շրջանում։
1982 թվականի տվյալներով Շեպելևկա գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1409)

Ժողովածու (1409), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1409 թվի տակ։ Ձեռագիրը գրվել է 1298 թվականին Մկրտիչ Բջնեցի գրիչի կողմից, Գլաձորում։ Գրված է թղթի վրա, որը ունի 16.5X12.5 չափս։ Ձեռագիրը կազմված է 349 թերթից։ Գրված է երկսյուն, միասյուն բոլորգրով։ Ունի կիսախորան լուսանցազարդ մանրանկարներ։ Պահպանակն ունի 4 մագաղաթ, ուղղագիծ երկաթագրով, Ճառ ծննդեան։ Կազմը կաշեպատ տախտակ դրոշմազարդով է, աստառը՝ շերտազարդ կտոր։ Հիշատակարան գրչի՝ 185բ, 261բ, 329բ, հետագայի՝ 168բ (1701 թվական)։


== Բովանդակություն ==
Մեկնութիւն Կաթուղիկեայց թղթոց։
Անդրէասի Կապադովկիացւոյ Մեկնութիւն Յայտնութեանն Յովհաննու։
Ներս. Լամբրոնացւոյ Մեկնութիւն էր ընդ եղբարս-ի։
Ներս. Շնորհալւոյ Մեկնութիուն Բարձրացուցէք ճառին Դաւթի։
Ի քարոզդրոց Բարթողիմէոսի։
Ի Բանից իմաստնոց։


== Ծանոթագրություններ ==
Փխվենիսի

Փխվենիսի (վրաց.՝ ფხვენისი), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Գորիից հեռու է 22 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 967 մարդ։


== Ծանոթագրություններ ==